Almería er falleg borg staðsett í Andalúsíu á Spáni . Segja má að þessi staður sé draumaáfangasstaður fjölskyldunnar og ættu allir að finna eitthvað fallegt við sitt hæfi á þessu fallega , rólega svæði . Á Almería er að finna sólríkar sandstrendur , ekta spænska menningu sem og úrval af glæsilegum gistingum . Þar er einnig hagstætt verðlag . Skemmtigarðar Markaðirnir í Roquetas de Mar Góður matur Sólríkar strendur , hvítkölkuð hús , nautaat , senjorítur og seiðandi flamenco-tónlist : Öll þessi sérkenni spænskrar menningar tilheyra næststærsta héraði Spánar , Andalúsíu . Fyrir utan einstaka veðurblíðu og fallegar strendur er þar að finna fjölbreytt landslag , sterka menningu og elskulegt fólk . Í austurhluta héraðsins og við Miðjarðarhafið stendur borgin Almería . Borgin á sögu allt aftur til ársins 955 en í dag búa þar 200 þúsund manns . Svæðið allt í kringum Almería er þekkt fyrir hina dæmigerðu tapas-rétti og frábær veitingahús . Allt í kringum Almería er fjöldi lítilla þorpa , hvert með sitt einkenni og sjarma . Í 18 km fjarlægð frá Almería er strandbærinn Roquetas de mar , en þar eru gistingarnar okkar staðsettar . Strandbærinn er fallegur og margt um að vera fyrir ferðalanga á öllum aldri . Vestanmegin við borgina er stórt verslunarhús , það stærsta í Andalúsíu , Gran Plaza . Alls eru verslanirnar 125 og úrvalið því mikið og fjölbreytt . Þar eru verslanir eins og H & M , Massimo Dutti , Casa , Pull & Bear , Bershka , Jack & Jones , Zara og Toys R Us . Allir ættu að finna eitthvað við sitt hæfi en í bænum er nóg um að vera . Hægt er að velja um þriggja , fjögurra eða fimm stjörnu hótel sem og hversu mikið fæði fólk kýs að hafa innifalið . Hægt er að velja um morgunmat , hálft fæði ( morgun - og kvöldmatur ) , fullt fæði ( morgun , hádegis - og kvöldmatur ) , allt innifalið ( morgun - , hádegis og kvöldmatur , snarl milli mála og drykkir innifaldir í verði ) og svo er að sjálfsögðu hægt að sleppa öllu fæði með gistingu . Oft getur þó verið hagkvæmara að taka fæði með gistingunni . Hægt er að gera frábær kjör t.d. á Hótel Mediterraneo Park , fjögurrastjörnu hótel þar sem allt er innifalið , en hótelið er frábærlega staðsett en það er rétt við ströndina . Pierre Vacances er tilvalinn kostur fyrir stórar fjölskyldur en það er nýlegt íbúðahótel með tveimur sundlaugum og barnalaug . Íbúðirnar eru með 2 eða 3 svefnherbergjum og eru þær staðsettar stutt frá ströndinni . Við erum með ótal úrvals hótel í boði og ættu allir að geta fundið eitthvað við sitt hæfi . Fyrir þá sem vilja fara í lengri ferðalög er ógleymanlegt að heimsækja Granada , eina þekktustu og mest heimsóttu borg Spánar . Granada var höfuðborg Andalúsíu á tímum mára , en Arabar réðu yfir Granada í næstum 800 ár , eða allt fram á 15. öld . Þeir voru þekktir fyrir mikla snilli í byggingarlist og ber þá helst að nefna hina frægu Alhambra höll , helsta aðdráttarafl ferðamanna . Granada er á heimsminjaskrá Unesco og er að margra áliti einn af fallegustu stöðum heims . Fjallgarðurinn Sierra Nevada umkringir borgina en svæðið í kringum Sierra Nevada er eitt þekktasta skíðasvæði Spánar .